फसल की कटाई के लिए बनाई पोर्टेबल पैडी हारवेस्टिंग मशीन
यूंतो कंबाइन से फसल काटना काफी आसान है लेकिन इतनी महंगी कंबाइन की मशीन खरीदना हर किसान के बस की बात नहीं है। इसी बात को मद्देनजर रखते हुए मेहरचंद पॉलिटेक्निकल कॉलेज की टीम ने फसल की कटाई के लिए एक मशीन बनाई है-पैडी हारवेस्टिंग मशीन। जिसका वजन 20 किलो है और यह 17 हजार की लागत से बनाई गई है। इसमें 35 सीसी इंजन का इस्तेमाल किया गया। है। बाइक के हैंडल की तरह इसमें भी एक्सीलेटर का इस्तेमाल किया गया है। खास बात यह है कि यह मशीन पोर्टेबल है और इसे 15 से 20 मिनट में असेंबल ओर डिसेंबल भी किया जा सकता है। इसकी टंकी 700 मिलीलीटर की है लेकिन इसकी स्टोरेज स्पेस काफी है।
को-ऑर्डिनेटर प्रोफेसर अश्विनी, लैब अटेंडेंट प्रोफेसर हर्ष, स्टूडेंट जसमीत सिंह, आनंद कुमार, गुरविंदर ने बनाई मशीन। -भास्कर
1 लीटर पेट्रोल में 2 से अढ़ाई घंटे तक चल सकती है यह मशीन
बकौलजसमीत, हमने मध्यवर्गीय किसानों को मद्देनजर रखते हुए पैडी हारवेस्टिंग मशीन बनाई है। यह मशीन फसल की कटाई में बहुत सहायक है। इसे बनाने में लगभग 2 महीने तक का समय लगा है। 1 लीटर पेट्रोल में यह 2 से अढ़ाई घंटे तक चल सकती है। इस मशीन को बनाने वाली टीम में को-ऑर्डिनेटर प्रोफेसर अश्विनी, लैब अटेंडेंट प्रोफेसर हर्ष, स्टूडेंट जसमीत सिंह, आनंद कुमार, गुरविंदर शामिल है। मेहरचंद की इस टीम ने नेशनल इंस्टीट्यूट ऑफ टेक्निकल टीचर्स ट्रेनिंग एंड रिसर्च कोलकाता में हुए फंक्शन नेशनल इनोवेशन टैलेंट कॉन्टेस्ट फॉर पॉलिटेक्निकस में पार्टिसिपेट किया। और फर्स्ट प्राइज की ट्रॉफी हासिल कर लौटे।
कोऑर्डिनेटर अश्विनी कुमारने बताया कि नेशनल इंस्टीट्यूट ऑफ टीचर्स ट्रेनिंग एंड रिसर्च कोलकाता में दिखाए गए सभी प्रोजेक्ट में से कुछ प्रोजेक्ट सिलेक्ट किए जाएंगे। यदि उनका प्रोजेक्ट सिलेक्ट होता है तो वह इस प्रोजेक्ट की सारी डिटेल कंपनी को देंगे। उन्होंने बताया कि यह फंक्शन पीएम मोदी की स्किल इंडिया मुहिम के तहत करवाया गया था।
hin_Deva hin_Deva kas_Deva hin_Deva hin_Deva hin_Deva